কোকৰাঝাৰঃ কোকৰাঝাৰ থানাৰ অন্তৰ্গত মাগুৰমাৰীৰ ৰাজপথত আজি এগৰাকী মহিলা মটৰচাইকেলৰ পৰা বাগৰি পৰি থিতাতে নিহত হয়৷ নিহত মহিলাগৰাকীক কোকৰাঝাৰ চহৰৰ শান্তিনগৰৰ (ওৱাৰ্ড নং- ১) পিংকী বৰ্মন দাস (৩১) বুলি জনা গৈছে ৷ প্ৰাপ্ত বাতৰি মতে আজি পুৱা সঞ্জয় দাসে নিজৰ এ এছ ১৬ ই ৬১৫১ নম্বৰৰ মটৰচাইকেলৰে পত্নী পিংকী বৰ্মন দাসক লৈ ফকিৰাগ্ৰাম অভিমুখে তীব্ৰ বেগেৰে যাওঁতেই মটৰ চাইকেলৰ পিছপিনে বহি থকা পিংকী বৰ্মন দাস পকীপথৰ ওপৰতে বাগৰি পৰে আৰু ঘটনাস্থলীতে মৃত্যুমুখত পৰে।
মটৰচাইকেলৰ পৰা বাগৰি পৰি মহিলাৰ মৃত্যু